Ερρίκος ΦιτςΚάουντ

Ο Ερρίκος ΦιτςΚάουντ, αγγλ.: Henry Fitzcount (απεβ. το 1222) ήταν Άγγλος ευγενής. Ήταν νόθος γιος τού Ρέτζιναλντ ντε Ντάνστανβιλ 1ου κόμη τής Κορνουάλης. Ο Ντάνστανβιλ απεβίωσε χωρίς νόμιμο κληρονόμο, και η κομητεία του επανήλθε στο στέμμα μετά το τέλος του το 1175. Ο ΦιτςΚάουντ στη συνέχεια έλαβε αρκετές παραχωρήσεις γης στο Ντέβον και την Κορνουάλη. Έχοντας υπάρξει πιστός οπαδός του κατά τη διάρκεια τού Α΄ Πολέμου των Βαρόνων τού 1215-17, διορίστηκε σερίφης τής Κορνουάλης το 1215. Ο ΦιτςΚάουντ απολύθηκε από τη θέση του μέσα σε δύο μήνες, καθώς είχε αναλάβει τον τίτλο τού κόμη χωρίς την άδεια τού βασιλιά. Ο Ιωάννης και ο ΦιτςΚάουντ συμφιλιώθηκαν, και επαναδιορίστηκε σερίφης το 1217, έχοντας επίσης λάβει γεωργικά δικαιώματα σε ολόκληρη την Κορνουάλη. Η παραχώρηση τής Κορνουάλης επικυρώθηκε από τον διάδοχο τού Ιωάννη, Ερρίκο Γ΄, αλλά ο ΦιτςΚάουντ προκάλεσε επίσης τη δυσαρέσκειά του, και η κομητεία τέθηκε υπό την κατοχή τού Στέμματος το 1220. Ο ΦιτςΚάουντ εντάχθηκε στην Ε΄ Σταυροφορία γύρω στο 1221, και απεβίωσε σε αυτή την εκστρατεία το 1222.

 Βιογραφία 
Ο Ερρίκος ΦιτςΚάουντ ήταν ο νόθος γιος τού Ρέτζιναλντ ντε Ντάνστανβιλ 1ου κόμη τής Κορνουάλης, ο οποίος με τη σειρά του ήταν νόθος γιος τού βασιλιά Ερρίκου Α' τής Αγγλίας.  Το επώνυμο τού ΦιτςΚάουντ αναφέρεται στην καταγωγή του από τον κόμη (count), ο οποίος διοικούσε την κομητεία τής Κορνουάλης. Ο Ντάνστανβιλ απεβίωσε χωρίς νόμιμο κληρονόμο το 1175, και οι εκτάσεις του στην Κορνουάλη, καθώς και ο τίτλος τού κόμη, επανήλθαν στο Στέμμα.  Στον ΦιτςΚάουντ παραχωρήθηκαν τα φέουδα τού Κίνγκσκερσγουελ & τού Ντίπτφορντ στο Ντέβον, και τού Λίσκερντ στην Κορνουάλη, με διάταγμα τού Ριχάρδου Α' τής Αγγλίας το 1194.

Το 1206 ο ΦιτςΚάουντ παρείχε δύο πλοία στον διάδοχο τού Ριχάρδου, Ιωάννη, σε μία ακυρωμένη εκστρατεία για την ανάκτηση τής Νορμανδίας από τούς Γάλλους. Ο ΦιτςΚάουντ έλαβε τη βαρονία τού Τότνες στο Ντέβον από τον Ιωάννη το 1209, την οποία μπορεί να είχε κατασχέσει ο βασιλιάς από τη Λορέτα ντε Μπράοζ κόμισσα τού Λέστερ. 

μικρογραφία|Μία απεικόνιση τού Κάστρου Λόνσεστον τού 18ου αι.

Ο ΦιτςΚάουντ παρέμεινε πιστός στον Ιωάννη κατά τη διάρκεια τού Α΄ Πολέμου των Βαρόνων τού 1215–17. Ήταν ένας από μία ομάδα πιστών βαρόνων, που εξασφάλισαν τη νοτιοδυτική Αγγλία για τον βασιλιά. Κατά τη διάρκεια τού πολέμου, ο ΦιτςΚάουντ διορίστηκε υψηλός σερίφης τής Κορνουάλης στις 17 Σεπτεμβρίου 1215.  Ο βασιλιάς τον αντικατέστησε στις 16 Νοεμβρίου 1215 με τον Ροβέρτο ντε Καρντινάν, καθώς ο ΦιτςΚάουντ είχε αναλάβει τον τίτλο τού κόμη τής Κορνουάλης, χωρίς την άδεια τού βασιλιά, ο οποίος σχεδίαζε να τον παραχωρήσει στον γιο του Ριχάρδο.  Ο βασιλιάς αργότερα συμφιλιώθηκε με τον ΦιτςΚάουντ, και κατά το 17ο έτος τής βασιλείας του (π. το 1216), τού δόθηκε άδεια να καλλιεργεί όλη την Κορνουάλη, μέχρι να «επικρατήσει ειρήνη στο βασίλειο και ο βασιλιάς να είναι ικανοποιημένος, αν πρέπει να το κρατήσει ως μέρος τής Κληρονομιάς του ή ως υποτελές φέουδο (desmesne) τού Στέμματος».   Η παραχώρηση πιστεύεται ότι έγινε με την πρόθεση ο ΦιτςΚάουντ να κρατήσει τη γη ως έμπιστου για τον Ριχάρδο. Ταυτόχρονα, τού απονεμήθηκε η ιδιοκτησία τού Λόνσεστον στην Κορνουάλη, συμπεριλαμβανομένου τού κάστρου της. 

Όταν ο Ερρίκος Γ΄ διαδέχθηκε τον Ιωάννη, ο ΦιτςΚάουντ έλαβε μία περαιτέρω επιχορήγηση ολόκληρης τής κομητείας, συμπεριλαμβανομένων όλων των κτημάτων.  Επαναδιορίστηκε ως ύπατος σερίφης στις 7 Φεβρουαρίου 1217 από τον Ερρίκο Γ΄, σε αναγνώριση της πίστης του στον Ιωάννη κατά τη διάρκεια τού Α΄ Πολέμου των Βαρόνων.  Ο ΦιτςΚάουντ προκάλεσε τη δυσαρέσκεια τού βασιλιά, και σύντομα πήρε πίσω την επιχορήγηση, παίρνοντας την Κορνουάλη στην κυριότητα τού στέμματος το 1220.   Ο διορισμός τού ΦιτςΚάουντ ως σερίφη, τερματίστηκε στις 10 Ιουλίου 1220.  Ο Ερρίκος Γ΄ διέταξε τον νέο σερίφη τής Κορνουάλης, Γουλιέλμο Λουνέτ, να επιβλέψει την επιστροφή όλων των γαιών που κατείχε ή είχε παραχωρήσει ο ΦιτςΚάουντ στο στέμμα, με εξαίρεση εκείνες που είχαν δοθεί στον Ροβέρτο ντε Τεντάγκελ.

Αφού έχασε την Κορνουάλη, ο ΦιτςΚάουντ συμμετείχε στην Ε΄ Σταυροφορία στους Αγίους Τόπους, και απεβίωσε εεκεί ή ενώ ταξίδευε, στη Γασκώνη το 1222.  

 Αναφορές 

Κατηγορία:Οίκος της Νορμανδίας